钦定古今图书集成/明伦汇编/官常典/第744卷 > 石崇德
## 钦定古今图书集成/明伦汇编/官常典/第744卷 > 石崇德

按《临洮府志》：“崇德，字峻吾，临洮卫指挥佥事。早丧父，
其母张氏殉节死，寄养于外家。及长，袭祖职，修葺文
庙文峰，赈贫乏，代赎人子女。屡以治绩陞金锁关守
备，有战功，升固原镇坐营都司。会流寇至，崇德从本
道陆梦龙出兵御之。贼势甚盛，围陆军数匝。陆文人，
不谙兵，崇德血战，突出重围，无能当其锋者。闻本道”
为贼所困，复杀入救援，奋不顾身，与陆俱战死贼中。
时奉旨褒三等，赠“副总兵。”人哀思其忠，为立庙祀之。